ᱱᱤᱠᱚᱥᱤᱭᱟ

ᱱᱤᱠᱚᱥᱤᱭᱟ ᱫᱚ ᱞᱮᱯᱷᱠᱚᱥᱤᱭᱟ (ᱜᱨᱤᱠ: Λευκωσία; ᱛᱩᱨᱠᱤᱥ: Lefkoşa) ᱢᱮᱱᱛᱮ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱰᱷᱤᱯ ᱫᱤᱥᱚᱢ ᱥᱟᱭᱯᱨᱚᱥ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱱᱚᱶᱟ ᱫᱚ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱦᱚᱸ ᱠᱟᱱᱟ ᱾ ᱱᱚᱶᱟ ᱱᱟᱜᱟᱨ ᱫᱚ ᱯᱮᱰᱤᱭᱚᱥ (ᱠᱟᱱᱞᱤᱰᱤᱨᱮ) ᱜᱟᱰᱟ ᱵᱷᱤᱲᱟᱹᱣ ᱨᱮ ᱢᱮᱱᱟᱜᱼᱟ ᱾ ᱱᱟᱜᱟᱨ ᱫᱚ ᱥᱚᱨᱠᱟᱨ ᱟᱨ ᱵᱮᱯᱟᱨ ᱨᱮᱱᱟᱜ ᱛᱟᱞᱢᱟ ᱠᱟᱱᱟ ᱥᱟᱶᱛᱮ ᱱᱤᱠᱚᱥᱤᱭᱟ ᱡᱤᱞᱞᱟᱹ ᱨᱮᱱᱟᱜ ᱦᱚᱸ ᱢᱩᱠᱷᱤᱭᱟᱹ ᱱᱟᱜᱟᱨ ᱠᱟᱱᱟ ᱾Derya Oktay, "Cyprus: The South and the North", in Ronald van Kempen, Marcel Vermeulen, Ad Baan, Urban Issues and Urban Policies in the new EU Countries, Ashgate Publishing, Ltd., 2005, ISBN 978-0-7546-4511-5, p. 207.

ᱱᱶᱟ ᱱᱟᱜᱟᱨ ᱫᱚ ᱔,᱕᱐᱐ ᱥᱟᱞᱮ ᱞᱟᱦᱟ ᱨᱮ ᱵᱮᱱᱟᱣ ᱞᱮᱱᱟ, ᱢᱮᱱᱠᱷᱟᱱ ᱑᱐ ᱥᱟᱭᱟᱸᱫ ᱥᱮᱫ ᱠᱷᱚᱱ ᱱᱚᱶᱟ ᱫᱚ ᱥᱟᱭᱯᱨᱟᱥ ᱨᱮᱱᱟᱜ ᱨᱟᱡᱽᱜᱟᱲ ᱞᱮᱠᱟᱛᱮ ᱢᱟᱱᱚᱛᱮᱱᱟ ᱾ ᱑᱙᱖᱓ ᱥᱟᱞᱮ ᱜᱩᱥᱴᱤ ᱵᱤᱵᱟᱹᱫᱽ ᱛᱟᱭᱚᱢ ᱱᱤᱠᱚᱥᱤᱭᱟ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱮᱱᱟ ᱠᱚᱧᱮᱛ ᱜᱨᱤᱠ ᱥᱟᱭᱯᱨᱚᱴ ᱟᱨ ᱮᱛᱚᱢᱮᱛ ᱛᱩᱨᱠᱤᱥ ᱥᱟᱭᱯᱨᱚᱴ ᱧᱩᱛᱩᱢ ᱛᱮ ᱾  ᱱᱤᱛᱚᱜ ᱠᱚᱧᱮ ᱯᱟᱴᱷᱟ ᱨᱮᱱᱟᱜ ᱱᱟᱜᱟᱨ ᱦᱟᱹᱴᱤᱧ ᱫᱚ ᱮᱛᱚᱢᱮᱛ ᱥᱟᱭᱯᱨᱚᱥ ᱯᱷᱩᱨᱜᱟᱹᱞ ᱫᱤᱥᱚᱢ ᱞᱮᱠᱟᱛᱮᱭ ᱵᱤᱠᱱᱟᱹᱣ ᱮᱱᱟ ᱾

᱒᱐᱑᱒ ᱥᱟᱞᱮ ᱨᱮ ᱱᱚᱶᱟ ᱱᱟᱜᱟᱨ ᱫᱚ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱫᱟᱲᱮᱭᱟᱱᱟ (powerful)  ᱱᱟᱜᱟᱨ ᱞᱮᱠᱟᱛᱮ ᱵᱟᱪᱷᱚᱱ ᱟᱠᱟᱱᱟ ᱾

ᱱᱟᱜᱟᱢ
ᱱᱤᱠᱚᱥᱤᱭᱟ ᱨᱮ ᱫᱚ ᱒᱕᱐᱐ ᱥᱟᱞᱮ ᱞᱟᱦᱟ ᱠᱷᱚᱱ ᱦᱚᱲ ᱠᱚ ᱵᱟᱥᱟᱜ ᱠᱟᱱᱟ ᱾ ᱮᱦᱚᱵ ᱫᱚ ᱦᱚᱲ ᱢᱟᱥᱟᱪᱩᱴ ᱨᱮ ᱩᱨᱵᱩᱨ ᱴᱷᱟᱶ ᱨᱮ ᱦᱚᱲ ᱠᱚ ᱵᱟᱥᱟᱭᱮᱱᱟ ᱾ ᱛᱟᱭᱚᱢ ᱫᱚ ᱱᱤᱠᱚᱥᱤᱭᱟ ᱚᱸᱰᱮᱱᱟᱜ ᱱᱟᱜᱟᱨ ᱞᱮᱠᱟᱛᱮ ᱵᱮᱨᱮᱫ ᱮᱱᱟ ᱡᱟᱦᱟᱸ ᱫᱚ ᱞᱮᱰᱨᱟ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱴᱨᱚᱡᱟᱱ ᱞᱟᱹᱲᱦᱟᱹᱭ ᱛᱟᱭᱚᱢ "ᱟᱪᱤᱭᱟᱱᱥ" ᱫᱟᱨᱟᱭ ᱛᱮ ᱵᱮᱱᱟᱣ ᱟᱠᱟᱱ ᱑᱒ ᱯᱚᱱᱚᱛ ᱠᱷᱚᱱ ᱢᱤᱫ ᱠᱟᱱᱟ ᱾

ᱚᱛᱱᱚ
ᱦᱚᱭᱦᱤᱥᱤᱫ

ᱱᱤᱠᱚᱥᱤᱭᱟ ᱨᱮ ᱫᱚ ᱞᱚᱞᱚ ᱟᱨ ᱟᱫᱷᱟ-ᱨᱚᱦᱚᱲ ᱦᱚᱭ ᱦᱤᱥᱤᱫ ᱛᱟᱦᱮᱸᱱᱟ, ᱪᱮᱫᱟᱜ ᱥᱮ ᱱᱚᱸᱰᱮ ᱥᱮᱨᱢᱟ ᱡᱟᱠ ᱨᱮ ᱟᱹᱰᱤ ᱠᱚᱢ ᱜᱮ ᱡᱟᱹᱲᱤ ᱦᱩᱭᱩᱜᱼᱟ ᱟᱨ ᱥᱮᱨᱢᱟᱡᱟᱠ ᱞᱚᱞᱚᱥᱚᱝ ᱥᱤᱢᱟᱹ ᱦᱚᱸ ᱠᱚᱢ ᱜᱮ ᱛᱟᱦᱮᱸᱱᱟ ᱾Map ᱱᱟᱜᱟᱨ ᱨᱮ ᱟᱹᱰᱤ ᱫᱤᱱ ᱦᱟᱹᱵᱤᱡ ᱞᱚᱞᱚ ᱟᱨ ᱥᱤᱛᱩᱝ ᱫᱤᱱ ᱵᱩᱡᱷᱟᱹᱣ ᱧᱟᱢᱚᱜᱲᱟ ᱟᱨ ᱨᱮᱭᱟᱲ ᱵᱩᱡᱷᱟᱹᱜᱼᱟ ᱨᱟᱵᱟᱝ ᱨᱤᱛᱩ ᱨᱮ ᱢᱮᱱᱠᱷᱟᱱ ᱠᱷᱟᱴᱚ ᱜᱮ ᱾ ᱵᱟᱹᱲᱛᱤ ᱠᱟᱛᱮ ᱫᱟᱜ ᱫᱚ ᱨᱟᱵᱟᱝ ᱨᱤᱛᱩ ᱨᱮ ᱦᱩᱭᱩᱜᱼᱟ ᱾  ᱨᱟᱵᱟᱝ ᱨᱤᱛᱩ ᱨᱮ ᱫᱟᱜ ᱥᱟᱶᱛᱮ ᱠᱩᱦᱲᱟᱹ ᱦᱚᱸ ᱧᱩᱨᱩᱜᱼᱟ ᱢᱮᱱᱠᱷᱟᱱ ᱠᱩᱦᱲᱟᱹ ᱥᱩᱢᱩᱝ ᱫᱚ ᱟᱹᱰᱤ ᱠᱚᱢ ᱚᱠᱛᱚ ᱨᱮ ᱧᱩᱨᱩᱜᱼᱟ ᱾ ᱢᱤᱢᱤᱫ ᱫᱷᱟᱣ ᱧᱤᱫᱟᱹ ᱵᱮᱲᱟ ᱦᱟᱹᱞᱠᱟᱹ ᱵᱚᱨᱚᱯ ᱜᱩᱸᱰᱟᱹ (frost) ᱧᱩᱨᱩᱜᱼᱟ ᱨᱟᱵᱟᱝ ᱨᱤᱛᱩ ᱨᱮ ᱾ᱱᱤᱠᱚᱥᱤᱭᱟ ᱨᱮᱱᱟᱜ ᱞᱮᱯᱷᱠᱚᱯᱟ ᱦᱚᱭᱦᱤᱥᱤᱫ ᱟᱠᱷᱲᱟ ᱨᱮ ᱞᱚᱞᱚᱥᱚᱝ ᱔᱔ᱹ᱗° C ᱥᱮᱴᱮᱨ ᱞᱮᱱᱟ ᱒ ᱡᱩᱞᱟᱭ ᱒᱐᱑᱗ ᱥᱟᱞᱮ ᱨᱮ ᱾
ᱥᱟᱹᱠᱷᱭᱟᱹᱛ

ᱵᱟᱨᱦᱮ ᱡᱚᱱᱚᱲ

 English-language website for Municipality of Nicosia (Λευκωσια)

 "Nicosia in Dark and White" A photo project about the city's old abandoned buildings
 Organisational structure of Islamic religion in Cyprus
 Echoes Across the Divide  (2008) is a documentary film about an attempt to bridge the Green Line with a bicommunal music project performed from the rooftops of Old Nicosia

ᱛᱷᱚᱠ:ᱨᱟᱡᱽᱜᱟᱲ ᱱᱟᱜᱟᱨ